RO
27.3.2023
Jurnalul Oficial al Uniunii Europene
C 112/37
Cealaltă parte din procedura care s-a aflat pe rolul camerei de recurs a EUIPO: WD Plus GmbH (Hanovra, Germania)
Obiectul Prin acțiunea întemeiată pe articolul 263 TFUE, reclamanta solicită anularea Deciziei Camerei a doua de recurs a Oficiului Uniunii Europene pentru Proprietate Intelectuală (EUIPO) din 26 iulie 2022 (cauza R 246/2022-2).
Dispozitivul 1) Constată că nu mai este necesar să se pronunțe asupra fondului cauzei.
2) Obligă Beijing Unicorn Technology Co.
Ltd să suporte propriile cheltuieli de judecată, precum și pe cele efectuate de Oficiul Uniunii Europene pentru Proprietate Intelectuală (EUIPO).
(1)
JO C 463, 5.12.2022.
Acțiune introdusă la 25 ianuarie 2023 – Stevi și The New York Times/Comisia (Cauza T-36/23) (2023/C 112/48) Limba de procedură: engleza Părțile Reclamanți: Matina Stevi (Bruxelles, Belgia), The New York Times Company (New York, New York, Statele Unite) (reprezentant: B. Kloostra, avocat) Pârâtă: Comisia Europeană
Concluziile Reclamanta solicită Tribunalului: — anularea deciziei de confirmare a Comisiei C(2022) 8371 final din 15 noiembrie 2022 (denumită în continuare „decizia atacată”); — obligarea Comisiei la plata cheltuielilor de judecată.
Motivele și principalele argumente În susținerea acțiunii, reclamanții invocă trei motive. 1.
Primul motiv, întemeiat pe încălcarea Regulamentului (CE) nr.
1049/2001 al Parlamentului European și al Consiliului (1), și mai exact a articolului 3 alineatul (1) din acesta, precum și pe încălcarea articolului 11 din Carta drepturilor fundamentale a Uniunii Europene.
Prin aplicarea unui argument extrajuridic întemeiat pe articolul 7 alineatul (1) din Decizia (UE) 2021/2121 (2) a Comisiei, Comisia a înlăturat în mod nelegal aplicarea Regulamentului nr.
1049/2001, și mai exact a articolului 3 litera (a) din acesta, considerând că mesajele text neînregistrate nu pot fi calificate drept documente în sensul Regulamentului nr.
1049/2001 și/sau neaplicând articolul 3 litera (a) din Regulamentul nr.
1049/2001 la informațiile solicitate, încălcând astfel și dreptul fundamental de a obține informații consacrat la articolul 11 din Carta drepturilor fundamentale a Uniunii Europene.